حافظ على لياقتك في القاهرة: 10 تمارين لازم تعرفها
#000004
ممارسة الرياضة على عكس الكلام الشائع مش لازم تكون روتين متعب وممل حتى في القاهرة، مشكلة ناس كثيرة مع التمرين المستمر هي الالتزام والاستمرارية، بس لما ندخّل في التمرين حاجة مسلية، الموضوع هـ يتحول لعادة جميلة.
#000005
فيه عائق ثاني وهو أن ناس كثيرة بـ تفتكر أن التمرينات الجديدة وغير التقليدية مش فعالة زي التمارين المعروفة، وده طبعًا أي كلام والتمارين العشرة التالية بـ تؤكد كلامنا.
#000006
تمرين Pole Dancing بـ يجمع بين تمارين الكارديو والقوة في نفس الوقت، وأهميته بجانب تقوية الجزء العلوي من الجسم أنه بـ يساعد المبتدئين يحرقوا ما بين 250: 400 سعر حراري في 60 دقيقة، وكمان بـ يزيد من مرونة الجسم من خلال حركاته المختلفة، تقدر تحضر حصة Pole Dancing في بول فيت ستوديو Pole Fit Studio، وواضح طبعًا أنه للسيدات فقط.
#000007
الموضوع للوهلة الأولى شكله افتكاسة، بس أنك تجمع بين الملاكمة والبيلاتس والرقص يبقى كده حققت باقة تمارين متكاملة تحرق بها كمية سعرات محترمة، وكمان هـ تساعدك على بناء العضلات وزيادة لياقتك البدنية، حصص Piloxing موجودة في باور هاوس جيم، جولدز جيم وفايت & فيتنس جيم فاكتوري.
#000008
التشجيع بـ يخلينا نحرق دهون؟ عارفين هـ تقول إيه، بس خلينا نقول لك أن Cheerobics أكثر من مجرد دروس رقص، الموضوع بـ يجمع الكارديو مع الأيروبكس ومعاهم تكنيكات رقص معينة، وهو يعتبر نوع من التمارين اللي بـ تركز على اللياقة البدنية اللي اتعملت علشان تساعدك على حرق الدهون وتزود قوة عضلاتك، تقدر تحضر حصص Cheerobics في تشيروبكس مصر Cheerobics Egypt أو في فلاي فيت فيتنس سنتر Fly Fit Fitness Center.
#000009
واضح أن فكرة التنطيط علشان تنزل وزنك هي أجدد موضة في القاهرة، لأن التمرين المعتمد على الترامبولين بـ يوفر تمرينة متكاملة على إيقاع الموسيقى الراقصة، شعبية تمارين القفز أو Jumping fitness بـ تزيد في القاهرة وتقدر تحرق معاها 800 كالوري بحالهم في ساعة واحدة، حاول تجرب تمرينة Jumping fitness في جولدز جيم أو في بي فيت BeFit Egypt.
#000011
من أشهر التمارين على قائمتنا هي Jazzercise اللي بـ تجمع بين الرقص والبيلاتس والملاكمة وكمان اليوجا في واحدة من أجمل وأقوى التمارين الرياضية، ممكن تلاقي Jazzercise في تيتانز جيم أو جولدز جيم ودلوقت أصبح من أشهر التمارين الموجودة في معظم جيمات القاهرة.
#000012
اليوجا الهوائية أو اليوجا المضادة للجاذبية بـ تجمع بين أوضاع اليوجا التقليدية مع مجموعة من تمارين الرقص والبيلاتس، كل الكلام اللي فات جميل جدًا، بس الكلام الجاي هو اللي فيه المفيد؛ كل الحركات هـ نعملها وإحنا في وضعية اليوجا، اليوجا الهوائية هي نوع من الحركة المتكاملة بـ تساعدك تستخدم كل عضلاتك وكمان تخليك تجرب إحساس الطيران نوعًا ما، دروس اليوجا الهوائية موجودة في أون ذا مات ستوديو On the Mat Studio.
#000014
سيبك من أنها رياضة عنيفة، بس الملاكمة هي تمرين متكامل لجسمك بـ يساعدك تحرق ما بين 10: 15 سعر حراري في الدقيقة وكمان بـ يساعد على تناسق جسمك، وهي دي فائدة اللكم والركل، دروس الملاكمة متوفرة في فايت كلوب Fight Club وفيت بوكس Fitbox وبودي شيبرز إيجيبت Body Shapers Egypt.
#000015
تمرينة قوية لعضلة المقعدة والورك وهي Brazilian Hip اللي بـ تساعدك أنك تعمل فورمة قوية وشكلها جميل، تمرين Brazilian Hip يشمل تمرين الحركة على الحائط wall-sit وglute-bridge وSquat بوزن الجسم، والتمارين دي كفيلة أنها تغير تمامًا من شكل نصفك السفلي، تمرين Brazilian Hip موجود في بودي شيبرز إيجيبت BodyShapers Egypt.
#000016
بقى من الطبيعي نشوف الرقص كنوع من تمارين اللياقة، على مدار السنين شوفنا ناس بـ تبعد عن تمارين الجيم القوية وتهرب لدروس الرقص اللاتينية زي السالسا والرومبا والسامبا أو ينضموا لموجة الزومبا المنتشرة حاليًا، تمارين السالسا والزومبا بـ يجمعوا بين تمارين الأيروبكس القوية مع حركات الرقص اللاتينية والهندية.
#000018
من فوائد التمارين الممتعة دي هي زيادة اللياقة وتغيير شكل الجسم وتقوية العضلات، حضور تمارين السالسا والزومبا في جيمات للسيدات فقط ومنها هيرز Hers وفيت ماي وايFit My Way أو ممكن تتابعوا صفحة Zumba Instructors in Egypt لمعرفة أماكن ومواعيد الحصص التدريبية.
#000019
Yogalates والمعروفة كمان باسم هاثا يوجا، بـ تجمع بين عدد من أوضاع اليوجا مع تمرينات قوية، النوع ده من التمارين بـ يساعد على تغيير شكل الجسم والتخسيس، وفي نفس الوقت بـ يحافظ على تجربة اليوجا الممتعة اللي تعتبر مطهر طبيعي للجسم، دروس Yogalates موجودة في فيت ماي واي Fit My Way.
#000020
مساجد وشوارع وقصور.. أماكن في القاهرة هتحسسك بالسلام النفسي
في اليوم العالمي للقهوة.. اعرفوا أهم 7 أماكن لبيع البن في القاهرة
شمس ورمال وتاريخ.. دليلك لـ3 محميات طبيعية في القاهرة
3 متاحف عسكرية يستحقوا الزيارة في شهر أكتوبر
لعشاق المغامرة.. أجمد 5 أماكن للرياضات المائية في مصر
#000021
3 متاحف عسكرية يستحقوا الزيارة في شهر أكتوبر
#000025
لعشاق المغامرة.. أجمد 5 أماكن للرياضات المائية في مصر
#000026
سجل لتستقبل نشرتنا الاسبوعية
#000033